**DARBA UZDEVUMS**

*Norvēģijas finanšu instrumenta 2014.–2021.gada perioda programmas “Klimata pārmaiņu mazināšana, pielāgošanās tām un vide” iepriekš noteiktā projekta Nr. LV-CLIMATE-0001 “Klimata pārmaiņu politikas integrācija nozaru un reģionālajā politikā”*

***1.1.iznākuma 6.aktivitātes “Pētījumu izstrāde ZIZIMM sektorā SEG inventarizācijas un nacionālās sistēmas uzlabošanai atbilstoši Parīzes nolīguma prasībām” īstenošanai***

**Aktivitātes mērķis:** nodrošināt nacionālās SEG inventarizācijas sistēmas pilnveidošanu zemes izmantošanas, zemes izmantošanas maiņas un mežsaimniecības (turpmāk – ZIZIMM) sektorā atbilstoši KPSP[[1]](#footnote-1) vadlīnijām, Parīzes nolīgumam un atbilstošo ES tiesību aktu prasībām.

Atbilstoši iepriekš noteiktā projekta Nr. LV-CLIMATE-0001 “Klimata pārmaiņu politikas integrācija nozaru un reģionālajā politikā” noteiktajam aktivitāti īstenos Baltijas valstu un Norvēģijas ZIZIMM ekspertu komanda, kas nodrošinās nacionālās SEG inventarizācijas sistēmas ZIZIMM sektoram harmonizēšanu Baltijas valstīs, kā arī veicinās sinerģijas efektu, izstrādājot un ieviešot SEG inventarizācijas un apsaimniekoto mitrāju radīto SEG emisiju un CO2 piesaistes uzskaites un ziņošanas uzlabojumu plānu. Aktivitātes ietvaros plānots iesaistīt ekspertus, kas Norvēģijā, Lietuvā un Igaunijā gatavo SEG inventarizācijas ziņojumu ZIZIMM sektoram, nodrošinot priekšnosacījumus aktivitātes rezultātu tūlītējai iekļaušanai nacionālajās SEG inventarizācijas sistēmās Baltijas valstīs.

Ziemeļvalstu, tajā skaitā Zviedrijas, kura ir ilggadīgs partneris SEG inventarizācijas pilnveidošanas jomā, ZIZIMM sektora eksperti organizē regulāras tikšanās CAR-ES (*Centre of Advanced Research on Environmental Services from Nordic Forest Ecosystems)* un citu sadarbības programmu ietvaros. Šajos pieredzes apmaiņas braucienos plānots prezentēt aktivitātes ietvaros plānotos un izstrādātos risinājumus, lai gūtu pieredzējušu nozares ekspertu viedokli par paveikto un savlaicīgi labotu iespējamās kļūdas un papildinātu izstrādātos risinājumus atbilstoši jaunākajām zinātnes atziņām.

1. **Aktivitātes ietvaros veicamie darba uzdevumi:**
   1. Nacionālās SEG inventarizācijas sistēmas ZIZIMM sektorā pilnveidošana atbilstoši 2019. gada KPSP vadlīniju papildinājumam 2006. gada KPSP vadlīnijām (ekspertu darbs un sadarbība ar Latvijas un Lietuvas ZIZIMM ekspertiem). Uzdevuma ietvaros izskata 2019.gada KPSP vadlīniju papildinājumam 2006. gada KPSP vadlīnijas un:
      1. novērtē kādi SEG emisiju/piesaistes avoti ir sastopami Latvijā;
      2. novērtē kuri no SEG emisiju/piesaistes avotiem jau līdz šim tiek aprēķināti un kuri emisiju/piesaistes avoti nāk klāt kā jauni;
      3. novērtē izmaiņas SEG emisiju faktoros pa ZIZIMM sektoriem (meža zeme, aramzeme, zālājs, apbūve, cita zeme, nocirstas koksnes produkti) salīdzinot ar iepriekšējām vadlīnijām emisiju/piesaistes aprēķinam;
      4. novērtē kādi papildus pieņēmumi/pētījumi ir nepieciešami;
      5. novērtē kādi aktivitātes dati ir nepieciešami SEG aprēķinam no jaunajiem SEG emisiju/CO2 piesaistes avotiem ZIZIMM sektorā;
      6. sagatavo SEG emisiju un CO2 piesaistes aprēķinus pa ZIZIMM sektoriem (meža zeme, aramzeme, zālājs, apbūve, cita zeme, nocirstas koksnes produkti) un ZIZIMM uzskaites kategorijām (apmežota zeme, atmežota zeme, apsaimniekota meža zeme, apsaimniekota aramzeme, apsaimniekoti zālāji);
      7. rīko pieredzes apmaiņas semināru ar Latvijas, Lietuvas un Igaunijas kolēģiem par iepriekš uzsaistītām tēmām;
      8. sagatavo analītisku materiālu (pētījums) par iepriekš uzskaitītam darbībām, tai skaitā nepieciešamo darbību datu sarakstu un shēmu, kā arī institūciju uzskaitījumu, kuras šos datus iesniedz.
   2. Mitrāju apsaimniekošanas radīto SEG emisiju un CO2 piesaistes uzskaites sistēmas pilnveidošana (ekspertu darbs un sadarbība ar Latvijas un Lietuvas ZIZIMM ekspertiem) – nepieciešamo darbību datu saraksts un institūcijas, kuras šos datus iesniedz. Uzdevuma ietvaros izskata 2019. gada KPSP vadlīniju papildinājumam 2006. gada KPSP vadlīnijas un:
      1. novērtē kādi SEG emisiju/CO2 piesaistes avoti ir sastopami Latvijā;
      2. novērtē kuri no SEG emisiju/CO2 piesaistes avotiem jau līdz šim tiek aprēķināti un kuri emisiju/piesaistes avoti nāk klāt kā jauni;
      3. novērtē izmaiņas emisiju faktoros Mitrāju kategorijā un Mitrāju apsaimniekošanas uzskaites kategorijās, salīdzinot ar iepriekšējām vadlīnijām emisiju/piesaistes aprēķinam;
      4. novērtē kādi papildus pieņēmumi/pētījumi ir nepieciešami;
      5. novērtē kādi aktivitātes dati ir nepieciešami SEG aprēķinam no jaunajiem emisiju/piesaistes avotiem Mitrāju kategorijā un Mitrāju apsaimniekošanas uzskaites kategorijās;
      6. sagatavo SEG emisiju un CO2 piesaistes aprēķinus Mitrāju kategorijā un Mitrāju apsaimniekošanas uzskaites kategorijās;
      7. rīko pieredzes apmaiņas semināru ar Latvijas, Lietuvas un Igaunijas kolēģiem par iepriekš uzsaistītām tēmām;
      8. sagatavo analītisku materiālu (pētījums) par iepriekš uzskaitītam darbībām, tai skaitā nepieciešamo darbību datu sarakstu un shēmu, kā arī institūciju uzskaitījumu, kuras šos datus iesniedz.
   3. Uzlabojuma plāna sagatavošana SEG inventarizācijas nacionālās sistēmas ZIZIMM sektoram pilnveidošanai, tai skaitā ietverot mitrāju apsaimniekošanas radīto SEG emisiju un CO2 piesaistes uzskaiti (ekspertu darbs un sadarbība ar Latvijas un Lietuvas ZIZIMM ekspertiem);
   4. Pieredzes apmaiņas tiešsaistes seminārs (tai skaitā sagatavošanās darbi) par SEG inventarizācijas aprēķina uzlabošanu ZIZIMM sektorā ar Norvēģijas ekspertiem[[2]](#footnote-2);
   5. ZIZIMM nozares ekspertu tiešsaistes sanāksme ar Ziemeļvalstu ZIZIMM sektora ekspertiem[[3]](#footnote-3);
   6. Projekta norises sanāksmes (10) tiešsaistes režīmā ar iesaistītajiem ekspertiem Baltijas valstīs[[4]](#footnote-4);
   7. Kopīgas Baltijas ZIZIMM nozares ekspertu sanāksmes organizēšana Latvijā.
2. **Darba rezultāts:**
   1. Atbilstoši 2019. gada KPSP vadlīniju papildinājumam 2006. gada KPSP vadlīnijām pilnveidoti SEG emisiju un CO2 piesaistes aprēķini /uzskaite un ziņošana ZIZIMM sektorā.
   2. Atbilstoši 2019. gada KPSP vadlīniju papildinājumam 2006. gada KPSP vadlīnijām, kā arī regulu 2018/841[[5]](#footnote-5) un 2018/1999[[6]](#footnote-6) prasībām pilnveidoti SEG emisiju un CO2 piesaistes prognožu aprēķini aramzemēm, ilggadīgajiem zālājiem, apsaimniekotiem mitrājiem un mežam, tajā skaitā meža ieaudzēšanai un citiem zemes izmantošanas maiņas veidiem.
   3. Sagatavots priekšlikums apsaimniekoto mitrāju radīto SEG emisiju un CO2 piesaistes uzskaites sistēmai, kas ietver institucionālo struktūru, darbību datu raksturojumu, kvalitātes kontroles instrumentus, kā arī SEG emisiju un CO2 piesaistes aprēķinu metodiku.
   4. Uzlabojumu plāns SEG inventarizācijas nacionālās sistēmas ZIZIMM sektora pilnveidošanai, nodrošinot SEG emisiju un CO2 piesaistes pamatavotu un darbību, kas vērstas uz klimata izmaiņu mazināšanu, kvantitatīvu novērtējumu atbilstoši 2019. gada KPSP vadlīniju papildinājuma 2006. gada KPSP vadlīnijām prasībām 2. un 3. līmeņa aprēķinu metodēm.
3. **Aktivitātes ietvaros veicamo darba uzdevumu izpildes kārtība:**
   1. Aktivitātes īstenošanas gala izpildes termiņš ir **2023.gada 28.septembris**.
   2. Aktivitātes īstenošanai kopējais finansējuma apmērs ir **68 000 *euro***[[7]](#footnote-7).
   3. Darba uzdevumu izpilde, piešķirtā un izlietotā finansējuma apmērs, iesniegtās atskaites un nodevumi 2021.gadā:

|  |  |  |  |  |
| --- | --- | --- | --- | --- |
| **Īstenošanas gads** | **Darba uzdevumi** | **Piešķirtā finansējuma apmērs (*euro*)** | **Izlietotā finansējuma apmērs (*euro*)** | **Atskaites/Nodevumi** |
| **2021** | 1.1. Nacionālās SEG inventarizācijas sistēmas ZIZIMM sektorā pilnveidošana atbilstoši 2019. gada KPSP vadlīniju papildinājumam 2006. gada KPSP vadlīnijām (t.sk. 1.6. Sadarbība ar Lietuvas un Igaunijas ZIZIMM sektora ekspertiem); | 26 180,00 | 13 433,72 | 1. Gada kārtējā ceturkšņa finanšu un saturiskā atskaite. 2. Analītisks materiāls (pētījums) un priekšlikumi SEG emisiju un CO2 piesaistes aprēķiniem un prognožu aprēķiniem ZIZIMM sektorā. 3. Analītisks materiāls (pētījums) SEG emisiju un CO2 piesaistes uzskaites pilnveidošanai mitrāju kategorijā un mitrāju apsaimniekošanas uzskaites kategorijās. 4. Noorganizēts pieredzes apmaiņas seminārs. |
| 1.2. Mitrāju apsaimniekošanas radīto SEG emisiju un CO2 piesaistes uzskaites sistēmas pilnveidošana (tai skaitā 1.4. Sadarbība ar Lietuvas un Igaunijas ZIZIMM sektora ekspertiem); | 12 988,00 | 8 299,30 |
| 1.3. Uzlabojuma plāna sagatavošana SEG inventarizācijas nacionālās sistēmas ZIZIMM sektoram pilnveidošanai, tai skaitā ietverot mitrāju apsaimniekošanas radīto SEG emisiju un CO2 piesaistes uzskaiti (tai skaitā 1.4. Sadarbība ar Lietuvas un Igaunijas ZIZIMM sektora ekspertiem) | 6 860,00 | 4 338,49 |
| 1.5. Pieredzes apmaiņas sanāksme Norvēģijā (2 eksperti, 2 dienas sanāksme)[[8]](#footnote-8) | 2 020,00 | 0,00 |
| **Kopā (*euro*):** | **48 048,00** | **26 071,51** |
| **2021. gada neizlietotā finansējuma apmērs (*euro*):** | 1. **976,49** | |

* 1. Atbilstoši 2021. gada 9. marta atsevišķu pārvaldes uzdevumu deleģēšanas līguma Nr.V/8/2021 ietvaros apstiprinātajai SILAVA atskaitei par 2021. gada uzdevumu izpildes rezultātiem un finansējuma izlietojumu 2021. gada 4. ceturksnī, 2021. gada neizpildītie darbi un neizlietotais finansējums 21 976,49 euro apmērā tiek iekļauts 2022. gada darba uzdevumos un finansējuma apmērā.
  2. Darba uzdevumi, piešķirtā finansējuma apmērs, atskaites un nodevumi 2022.gadā:

|  |  |  |  |  |
| --- | --- | --- | --- | --- |
| **Īstenošanas gads** | **Darba uzdevumi** | **Piešķirtā finansējuma apmērs (*euro*)** | **2021. gada neizlietotais finansējums (euro*)*** | **Atskaites/Nodevumi** |
| **2022** | 1.1.Nacionālās SEG inventarizācijas sistēmas ZIZIMM sektorā pilnveidošana atbilstoši 2019. gada KPSP vadlīniju papildinājumam 2006. gada KPSP vadlīnijām (tai skaitā 1.4. Sadarbība ar Lietuvas un Igaunijas ZIZIMM sektora ekspertiem); | 0,00 | 12 746,28 | 1. Gada kārtējā ceturkšņa finanšu un saturiskā atskaite. 2. Sagatavots priekšlikums apsaimniekoto mitrāju radīto SEG emisiju un CO2 piesaistes uzskaites sistēmas pilnveidošanai. 3. Izstrādāts uzlabojumu plāns nacionālās SEG inventarizācijas sistēmas ZIZIMM sektorā pilnveidošanai. 4. Noorganizēts pieredzes apmaiņas seminārs ar Norvēģijas ekspertiem. 5. Noorganizēta ZIZIMM nozares ekspertu sanāksme. |
| 1.2. Mitrāju apsaimniekošanas radīto SEG emisiju un CO2 piesaistes uzskaites sistēmas pilnveidošana (tai skaitā 1.4. Sadarbība ar Lietuvas un Igaunijas ZIZIMM sektora ekspertiem); | 15 172,00 | 4 688,70 |
| 1.3. Uzlabojuma plāna sagatavošana SEG inventarizācijas nacionālās sistēmas ZIZIMM sektoram pilnveidošanai, tai skaitā ietverot mitrāju apsaimniekošanas radīto SEG emisiju un CO2 piesaistes uzskaiti (tai skaitā 1.4. Sadarbība ar Lietuvas un Igaunijas ZIZIMM sektora ekspertiem); | 3 218,00 | 4 541,51 |
| 1.4. Pieredzes apmaiņas tiešsaistes seminārs (t.sk. sagatavošanās darbi) par SEG inventarizācijas aprēķina uzlabošanu ZIZIMM sektorā ar Norvēģijas ekspertiem | 560,00 | 0,00 |
| 1.5. ZIZIMM nozares ekspertu tiešsaistes sanāksme ar Ziemeļvalstu ZIZIMM sektora ekspertiem | 0,00 | 0,00 |
| 1.6. Projekta norises sanāksmes (10) tiešsaistes režīmā ar iesaistītajiem ekspertiem Baltijas valstīs | 0,00 | 0,00 |
| 1.7. Kopīgas Baltijas ZIZIMM nozares ekspertu sanāksmes organizēšana Latvijā | 1 002,00 | 0,00 |
| **KOPĀ:** | | **19 952,00** | **21 976,49** |

* 1. Nepieciešamības gadījumā Ministrijas noteiktajā laikā jāpiedalās Projekta darba grupas, kura izveidota ar VARAM 2020. gada 19.janvāra rīkojumu Nr. 1-2/9 “Par Norvēģijas finanšu instrumenta 2014.-2021. gada perioda programmas “Klimata pārmaiņu mazināšana, pielāgošanās tām un vide” iepriekš noteiktā projekta “Klimata pārmaiņu politikas integrācija nozaru un reģionālajā politikā” darba grupas izveidi” sanāksmēs, kur jāsniedz informācija par aktivitātes ieviešanas gaitu un sasniegtajiem rezultātiem.

**PUŠU PARAKSTI:**

|  |  |
| --- | --- |
| **Vides aizsardzības un reģionālās attīstības ministrija**  vienotais reģistrācijas Nr. 90000028508  Peldu ielā 25, Rīgā, LV–1494  Valsts sekretāra vietnieks klimata  politikas jautājumos    Dagnis Dubrovskis | **Latvijas Valsts mežzinātnes institūts “Silava”**  vienotais reģistrācijas Nr. 90002121030  Rīgas ielā 111, Salaspilī, LV – 2169  Direktors  Jurģis Jansons |

*\*Piezīme: “Dokumenta rekvizītus “paraksts” un “datums” neaizpilda, ja elektroniskais dokuments sagatavots atbilstoši normatīvajiem aktiem par elektronisko dokumentu noformēšanu.”*

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

1. Saskaņā ar Apvienoto Nāciju Organizācijas Vispārējās konvencijas par klimata pārmaiņām un tās Līgumslēdzēju pušu konferencē apstiprinātiem lēmumiem tās dalībvalstīm, tai skaitā Latvijai, katru gadu Konvencijas sekretariātā jāsniedz SEG inventarizācija, kas jāaprēķina, izmantojot ANO Klimata pārmaiņu starpvaldību padomes (turpmāk – KPSP) izstrādātās vadlīnijas. [↑](#footnote-ref-1)
2. Saskaņā ar 24.03.2022. grozījumiem Nr. 2 projekta līgumā Nr.NFI/INP/01, precizēts aktivitātes ietvaros veicamais darba uzdevums; [↑](#footnote-ref-2)
3. Saskaņā ar 24.03.2022. 24.03.2022. grozījumiem Nr. 2 projekta līgumā Nr.NFI/INP/01, precizēts aktivitātes ietvaros veicamais darba uzdevums; [↑](#footnote-ref-3)
4. Saskaņā ar 24.03.2022. 24.03.2022. grozījumiem Nr. 2 projekta līgumā Nr.NFI/INP/01, precizēts aktivitātes ietvaros veicamais darba uzdevums; [↑](#footnote-ref-4)
5. <https://eur-lex.europa.eu/eli/reg/2018/841/oj/?locale=LV> [↑](#footnote-ref-5)
6. <https://eur-lex.europa.eu/legal-content/LV/TXT/PDF/?uri=CELEX:32018R1999&from=EN> [↑](#footnote-ref-6)
7. Saskaņā ar 24.03.2022. grozījumiem Nr. 2 projekta līgumā Nr.NFI/INP/01 par 2 880 *euro* samazināts aktivitātes īstenošanai paredzētais finansējums, t.i., no sākotnēji plānotajiem 70 880 *euro* uz 68 000 *euro*. [↑](#footnote-ref-7)
8. Saskaņā ar 24.03.2022. grozījumiem Nr. 2 projekta līgumā Nr.NFI/INP/01 precizēts aktivitātes ietvaros veicamais darba uzdevums un īstenošanas laiks, t.i., darba uzdevumu plānots īstenot 2022.gadā. [↑](#footnote-ref-8)